Publication: Magyar Közlöny
Issue: MK-2011-40 (Year: 2011, Number: 40)
Era: contemporary
Section: kompenzációjáról szóló 352/2010. (XII. 30.) Korm. rendeletben meghatározott kompenzáció igénybevételének
Paragraph Index: 176

i) a gyermekek védelmérõl és a gyámügyi igazgatásról szóló törvény. 66/L. §-a szerinti hivatásos nevelõszülõi díjat kell érteni. A családi kedvezmény érvényesítésére az a magánszemély jogosult, aki a családok támogatásáról szóló törvény szerint gyermekre tekintettel családi pótlékra jogosult. A nyilatkozat kitöltésekor vegye figyelembe, hogy Ön akkor is családi pótlékra jogosultnak minõsül, ha a családi pótlékot nem Ön, hanem az Önnel és a gyermekkel egy háztartásban élõ másik szülõ igényelte az azt folyósító szervtõl. (Családi pótlékra való jogosultsága ellenére családi kedvezmény érvényesítésére már nem jogosult az a magánszemély, aki a családi pótlékot vagyonkezelõi joggal felruházott gyámként, vagyonkezelõ eseti gondnokként a gyermekotthonban, javítóintézetben nevelt vagy a büntetés-végrehajtási intézetben lévõ, gyermekvédelmi gondoskodás alatt álló gyermekre (személyre) tekintettel, vagy szociális intézmény vezetõjeként, az intézményben elhelyezett gyermekre (személyre) tekintettel kapja). A családi kedvezmény érvényesítésére jogosult továbbá a várandós nõ és vele közös háztartásban élõ házastársa – a várandósság idõszakában (a magzat fogantatásának 91. napjától megszületéséig) –, a családi pótlékra saját jogán jogosult gyermek (személy), a rokkantsági járadékban részesülõ magánszemély. A családi pótlékra saját jogán jogosult gyermek (személy), és a rokkantsági járadékban részesülõ magánszemély azzal a kitétellel, hogy az említett jogosult és a vele közös háztartásban élõ magánszemélyek közül egy – a döntésük szerinti – minõsül jogosultnak. A családi kedvezmény érvényesítésére jogosult még bármely EGT-állam jogszabálya alapján családi pótlékra, rokkantsági járadékra, vagy más hasonló ellátásra jogosult magánszemély is. A nyilatkozat kitöltésekor vegye figyelembe, hogy Ön akkor is családi kedvezmény igénybevételére jogosultnak minõsül, ha a személyi jövedelemadózása során a családi kedvezményt nem Ön, hanem az Önnel közös háztartásban élõ házastársa/élettársa érvényesíti. (Pl. közös háztartásban élõ házaspár nevel a háztartásban egy fõ kedvezményre jogosult gyermeket, ebben az esetben mindketten jogosultak a családi kedvezményre, függetlenül attól, hogy a családi kedvezmény érvényesítésérõl az év során vagy az adóév végén személyi jövedelemadó bevallásukban hogyan döntenek.) A Nyilatkozat I. Blokkját Önnek kell kitöltenie. A II. Blokkot Önnek házastársával/élettársával együtt kell kitölteni, de csak abban az esetben, ha az 5. és 6. pontokra Igen választ adtak, és a 7. pontban nyilatkozatot tettek. Ebben az esetben az Ön házastársának/élettársának adatait is meg kell adnia. Amennyiben az 5. és 6. pontok valamelyikére Nem választ adott, a 7. pontban nem kell nyilatkozatot tennie, és az Ön házastársának/élettársának adatait sem kell megadnia. A Nyilatkozat aláírások nélkül érvénytelen. Ne feledkezzen el a III. Blokkban található záradék aláírásáról!

Source: https://magyarkozlony.hu/hivatalos-lapok/3fedcf054a9ac5b1178a04e2bb9a0091ceebc3ae/dokumentumok/0d8f52f396e937b00b7820058b19d8fb8ce11886/letoltes